CELEX: 62016TN0724
Language: el
Date: 2016-10-12 00:00:00
Title: Υπόθεση T-724/16 P: Αναίρεση που άσκησαν στις 12 Οκτωβρίου 2016 ο Giorgio Cocchi και ο Nicola Falcione κατά της διατάξεως που εξέδωσε το Δικαστήριο Δημόσιας Διοίκησης στις 2 Αυγούστου 2016 στην υπόθεση F-134/11, Cocchi και Falcione κατά Επιτροπής

28.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 441/34
            
         
      Αναίρεση που άσκησαν στις 12 Οκτωβρίου 2016 ο Giorgio Cocchi και ο Nicola Falcione κατά της διατάξεως που εξέδωσε το Δικαστήριο Δημόσιας Διοίκησης στις 2 Αυγούστου 2016 στην υπόθεση F-134/11, Cocchi και Falcione κατά Επιτροπής
      (Υπόθεση T-724/16 P)
      (2016/C 441/40)
      Γλώσσα διαδικασίας: η γαλλική
      
         Διάδικοι
      
      
         Αναιρεσείοντες: Giorgio Cocchi (Wezembeek-Oppem, Βέλγιο) και Nicola Falcione (Βρυξέλλες, Βέλγιο) (εκπρόσωπος: S. Orlandi, δικηγόρος)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Οι αναιρεσείοντες ζητούν από το Γενικό Δικαστήριο:
      
                  —
               
               
                  να αναιρέσει τη διάταξη του Δικαστηρίου Δημόσιας Διοίκησης στην υπόθεση F-134/11, Cocchi και Falcione κατά Επιτροπής·
               
            να αποφανθεί το ίδιο επί της διαφοράς και:
      
                  —
               
               
                  να ακυρώσει την απόφαση της 9ης Μαρτίου 2011 περί απορρίψεως των αιτήσεων αρωγής·
               
            
                  —
               
               
                  να υποχρεώσει την Επιτροπή να καταβάλει ποσόν ύψους 22 000 ευρώ στον N. Falcione και ποσόν ύψους 35 000 ευρώ στον G. Cocchi, ως αποκατάσταση της ζημίας που υπέστησαν·
               
            
                  —
               
               
                  να καταδικάσει την Επιτροπή στα δικαστικά έξοδα της πρωτοβάθμιας και της κατ’ αναίρεση δίκης.
               
            
         Λόγοι αναιρέσεως και κύρια επιχειρήματα
      
      Προς στήριξη της αναιρέσεώς τους, οι αναιρεσείοντες προβάλλουν έναν και μοναδικό λόγο, ο οποίος αντλείται από πλάνη περί το δίκαιο στην οποία φέρεται ότι υπέπεσε το Δικαστήριο Δημόσιας Διοίκησης κατά την εκτίμηση του εννόμου συμφέροντος των προσφευγόντων προς κίνηση της διαδικασίας. Οι αναιρεσείοντες υποστηρίζουν ότι πράγματι δεν έχουν απλώς διοικητικό συμφέρον να γίνει δεκτή η αίτησή τους αναιρέσεως.